L-avukati Franco Debono u Robert Montalto se jkunu qed jirrappreżentaw lil Vince Muscat li huwa magħruf ukoll bħala 'Il-Koħħu' fil-każ tal-attentat serqa tal-HSBC fl-2010. F'Novembru, Mark Sant, l-avukat tiegħu, ma kompliex jirrappreżentah f'dan il-każ u għaldaqstant, se jibda jiġi rrappreżentat minn Debono u Montalto. Fi Frar, Muscat ammetta mal-Qorti li kellu rwol fl-assassinju tal-ġurnalista Daphne Caruana Galizia u ġie kkundannat 15-il sena ħabs. Hu ngħata l-maħfra presidenzjali għall-irwol tiegħu fil-qtil tal-avukat Carmel Chircop fl-2015. Il-kundanna ta' Vince Muscat: Filmat: Vince Muscat jingħata sentenza ta' 15-il sena ħabs Minn mindu ġie kkundannat, Muscat għamel żewġ talbiet oħra għall-maħfra presidenzjali fuq l-irwol tiegħu f'din is-serqa. Hu qed jallega li żewġ Ministri, wieħed minnhom li għadu f'din il-kariga, kienu nvoluti f'dan il-każ. Fl-applikazzjoni tiegħu li ġiet sottometta mill-avukat tiegħu ta' dak iż-żmien Mark Sant, Muscat spjega li żewġ individwi prominenti kienu nvoluti u dawn kienu l-eks Ministru għall-Ekonomija Chris Cardona u l-Ministru għall-Uffiċċju tal-Prim Ministru Carmelo Abela. Aqra aktar: "Jekk mhux lil Cardona lil min se ngħidu jgħinna?" – Il-Koħħu lill-Fulu .td_uid_3_61d48368c73ab_rand.td-a-rec-img{text-align:left}.td_uid_3_61d48368c73ab_rand.td-a-rec-img img{margin:0 auto 0 0}